ตลาดหุ้นยุโรปเปิดอ่อนตัว เหตุวิตกหนี้กรีซ
ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับแนวโน้มสถานการณ์หนี้กรีซ ภายหลังจากที่การเจรจาระหว่างรัฐบาลกรีซและกองทุนการเงินระหว่างประเทศเมื่อวานนี้คว้าน้ำเหลว
12 มิ.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับแนวโน้มสถานการณ์หนี้กรีซ ภายหลังจากที่การเจรจาระหว่างรัฐบาลกรีซและกองทุนการเงินระหว่างประเทศเมื่อวานนี้คว้าน้ำเหลว
โดยดัชนี Stoxx Europe 600 ปรับตัวลง 0.2%
ส่วนดัชนี CAC-40 ตลาดหุ้นฝรั่งเศสเปิดวันนี้ที่ 4,962.22 จุด ลดลง 9.15 จุด, -0.18% และดัชนี DAX ตลาดหุ้นเยอรมันเปิดวันนี้ที่ 11,286.56 จุด ลดลง 46.22 จุด, -0.41%
ทั้งนี้ ทีมที่ปรึกษาของนางอังเกลา แมร์เคิล นายกรัฐมนตรีเยอรมนีได้หารือกันถึงวิธีการรับมือหากกรีซผิดนัดชำระหนี้ อาทิ การควบคุมด้านเงินทุนในกลุ่มลูกค้าธนาคารของกรีซ
ขณะที่นักลงทุนจับตาการเปิดเผยข้อมูลผลผลิตภาคอุตสหากรรมยูโรโซนวันนี้ เวลา 16.00 น.ตามเวลาไทย